Seid Hasanefendić

Seid Hasanefendić Trabzon ( 25. april 1935 - 4. juli 2020.) bio je bosanskohercegovački akademski slikar i profesor.

Rođen je 25. aprila 1935. u Brčkom u porodici sa dvanaestero djece. Završio je Školu za primijenjenu umjetnost u Sarajevu 1958. gdje je učio kiparstvo i zidno slikarstvo. 1962. upisuje Akademiju likovnih umjetnosti u Zagrebu, odsjek za grafiku, gdje je i diplomirao 1965. Za nastavnika na Akademiji likovnih umjetnosti u Sarajevu, u zvanju docenta, izabran je u oktobru 1974. na predmetima grafika i likovna forma. Vanrednim profesorom imenovan je 1983. na predmetima crtanje i grafika. Godine 1991. postaje redovni profesor na predmetu crtanje za studente grafičkog i produkt dizajna. Od 1985. do 1990. obavljao je i dužnost dekana Akademije. U periodu od 1994. do 2000. vršio je dužnost direktora Umjetničke galerije Bosne i Hercegovine.

Njegov atelje na Breki je opljačkan je i devastiran 1992. kada ostaje gotovo bez svih slika koje je posjedovao, a uništena je i dokumentacija koju je prikupljao i arhivirao. Na kompozicijama nastalim od 1992. naovamo u potpisu se nalazi i majčino prezime Trabzon.

Njegovo slikarstvo je nadrealno, te prožeto simbolikom sa centralnim motivom nišana, naglašene plastičnosti i intenzivnog kolorita. Djela mu se nalaze u brojnim zbirkama, galerijama i muzejima u domovini i inostranstvu. Dobitnik je velikog broja domaćih i međunarodnih priznanja.

Od 2017. bio je redovni član Bošnjačke akademije nauka i umjetnosti.

Umro je 4. jula 2020. u Sarajevu.

 Djela  
 Elementi Bosne 
 Plava dolina, ulje na platnu 
 Urbanizirani pejzaž, ulje na platnu   
 Mjesečina, ulje na platnu, 2006.
 Tragovi, ulje na platnu, 2006.
 Uspinjanje, ulje na platnu, 2008.

Nagrade
 1982. Šestoaprilska nagrada Grada Sarajeva
1984. nagrada Collegium artisticum za slikarstvo 
1986. Dvadesetsedmojulske nagrade BiH za slikarstvo
1987. Orden zasluge za narod sa srebrenom zvijezdom
Zlatnom plaketom grada i pokrajine Ferara
1996. Zlatna plaketa, Istanbul
2000. Kristalna plaketa “10. međunarodno likovno srečanje POAART 2000 za mir“ u Mariboru

 Samostalne izložbe 

 1974. Cannes
 1975. Le Touquet
 1978. Mulhouse 
 1979. Cologne
 1979. Starnberg
 1981. Strasbourg
 1981. Munich
 1983. Starnberg 
 1985. Ferrari 
 1987. Rim
 1989. Beč
 1989. Kassel
 1990. Istanbul
 1990. Bursa
 1991. Ankara 
 1991. Izmir
 1993. Galerija “Leonardo“ Sarajevo
 1994. Galerija “Gabrijel“ Sarajevo
 1995. Galerija “Zambak“ Geneva

Tokom izložbe u Rimu, njegov rad je otkupljen te je postao dio Vatikanske zbirke savremene umjetnosti.

 Reference 

 Vanjski linkovi 
 SEID HASANEFENDIĆ (1935. – 2020.) , Akademija likovnih umjetnosti Sarajevo
 Otvorena izložba slika Seida Hasanefendića 
 Gradska galerija Bihać - Seid Hasanefendić 
In memoriam: Seid Hasanefendić Trabzon (1935-2020) autor: prof. dr. Aida Abadžić Hodžić

Kategorija:Biografije, Brčko
Kategorija:Bosanskohercegovački umjetnici
Kategorija:Bosanskohercegovački slikari
Kategorija:Rođeni 1935.
Kategorija:Dobitnici Šestoaprilske nagrade
Kategorija:Umrli 2020.
Kategorija:Članovi BANU